google/wiki40b huggingface dataset:
Blånering

Blånering er en elektrokjemisk oksideringsprosess der jern eller jernlegeringer som stål får et beskyttende lag av jernoksider. Den blå eller blåsvarte fargen skyldes treverdig jernoksid (Fe₂O₃), magnetitt. Magnetitt er lite reaktivt og tar opp samme volum som jernet som konverteres, slik at metallet får en beskyttende overflate. Den svarte eller blå fargen er vanligvis foretrukket for skytevåpen, men blånering brukes også noen ganger på smykker og andre dekorasjonsgjenstander. Avhengig av hvordan prosessen utføres kan metallet får en blå, svart, brun eller grå overflate. Brunerunfargen skyldes toverdig jern (Fe₂O₃), rust.
Europaparlamentsvalget 2014

En åttende gruppe dannet i 2015

Ytterligere en gruppe, Nationernes og Frihedens Europa ble dannet i 2015, slik at parlamentet fikk tilsammen åtte grupper.
«Akagi» (1925)

Operativ historie

«Akagi» var flaggskipet i viseadmiral Chuichi Nagumos stillehavsflåte og ledet sammen med «Kaga» angrepet på Pearl Harbor. Etter Pearl Harbour opererte hun i Det indiske hav hvor hun deltok i senkingen av det britiske hangarskipet HMS «Hermes» utenfor Ceylon i april 1942.
4. juni tok hun del i slaget ved Midway hvor flyene hennes angrep Midway. 10:22 om formiddagen ble hun selv angrepet av fly fra det amerikanske hangaskipet USS «Enterprise» og truffet av to bomber. Den første eksploderte i hangaren og satte i brann torpedoer og drivstoff fra sprukne rørledninger. Den andre bomben satte fly på dekket i brann. En halv time senere var brannen ute av kontroll og Nagumo forlot skipet med mannskapet. «Akagi» fortsatte å brenne i ni timer og til slutt ble en japansk jager beordret å senke henne med torpedoer.
Meroscelisini

Utseende

Store, avlange, oftest brunlige trebukker.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.
Club Natació Sabadell

Club Natació Sabadell er en idrettslag etablert i 1916 i Sabadell i Spania. Det er et av de største idrettslagene i Catalonia med mer enn 30 000 medlemmer.

Historie

Club Natació Sabadell ble stiftet i 1916 av Joan Valls og Vidal. Til å begynne med holdt klubben til på baren Imperial de la Rambla i Sabadell.
I 1918 bygget klubben det som antas å være Spanias første ferskvannsbasseng i gaten Lacy i Sabadell. Fra da av vokste klubben ustanselig og i 1959 åpnet man et innendørsbasseng som fremdeles er i drift. I 2001 åpnet klubben det nye idrettsanlegget Can Llong. 
Club Natació Sabadell har avholdt mange sportsarrangement i sin historie, blant annet det nasjonale mesterskapet i vannpolo 1946 og EM i svømming 1989. 
Flere kjente idrettsøvere har vært medlem i Club Natació Sabadell, bl. a. svømmerne Santiago Esteva Escoda, Martín López Zubero, David Meca, Nina Zhivanevskaia, Lourdes Becerra og Aschwin Wildeboer, og vannpolospillerne Joan Serra, Miquel Torres, Vicenç Brugat, Salvador Franch og Dani Ballart.

Avdelinger

Club Natació Sabadell er delt inn i flere avdelinger, bl. a.: svømming, vannpolo, friidrett, basketball, squash, frontón, futsal, volleyball, petanque, tennis, bordtennis og triatlon.
Pleiaden

Pleiaden (fransk: La Pléiade, eventuelt Syvstjernen) var en gruppe diktere i Frankrike i renessansen som ville reformere den franske litteratur. Navnet var tidligere blitt benyttet på 1300-talet occitansk sangselskap, Consistori del Gay Saber.

Beskrivelse

Pleiadens fremste medlemmer og grunnleggere var Pierre de Ronsard, Joachim du Bellay oh Jean-Antoine de Baïf. Under Jean Dorat ble disse menn samlet og ble da kalt brigaden, til Bellay formulerte Pleiadens manifest, La Défense et illustration de la langue française, 1549. Navnebyttet til Pleiaden ble utannonsert av Ronsard i 1556 i et dikt. Målsetningen var å fornye det franske språk med utgangspunkt i antikkens vokabular og estetikk. Pleiaden var den franske parallell til den språkreformasjon som var foretatt i Italia av Dante, Cavalcanti, Giovanni Boccaccio og Petrarca.
Pleiaden var involvert dels i å skape neologismer for begreper som det franske språk var foruten, dels i å skape en franskspråklig litteratur. Den skrev blant annet hyrdedikt, pindariske oder, epos og sonetter. Motivene ble ofte tatt fra antikken, såsom den greske mytologi; derifra kom også carpe diem-temaet. Det hedenske sambandet i poetisk henseende til tross var Ronsard politisk en tilhenger av den varmt katolske Henrik II av Frankrike. For andre medlemmer, som Pontus de Tyard, var Pleiadens íboende mening den guddommelig inspirerte poesi, i form av muser, dionysiske delirier og romantisk pasjon.
16. februar

Dagens navn

Juliane, Jill, Julian
Navnedagen er etter Juliana av Nikomedia, hun grunnla en nonneorden i Firenze, ble brent til døde i år 305

Navnedag

Norge: Juliane, Jill
Sverige: Julia, Julius
Danmark: Juliane
Harimius

Utseende

En middelsstor, nokså bred, guloransje trebukk med svarte dekkvinger. Antennene, lårenes spiss og leggene er også mørke. Pronotum er klokkeformet, dekkvingene jevnbrede. Beina er middels lange med litt fortykkede lår.

Utbredelse

Artene er endemiske for Madagaskar.
O. Kavli og Knut Kavlis Allmennyttige Fond

Bakgrunnen for Kavlifondet

Kavlikonsernet ble grunnlagt av Olav Kavli i 1893. Det var sønnen Knut som i 1962 bestemte at en stiftelse skulle eie og drive konsernet videre. Kavlifondet styrer fortsatt Kavlikonsernet i tråd med Knut Kavlis retningslinjer.
I Kavlifondets formålsparagraf heter det: «O. Kavli og Knut Kavlis Almennyttige Fond (Kavlifondet) er en stiftelse som har til formål gjennom tildeling av midler, etter nærmere bestemmelse av Kavlifondets styre, å fremme humanitære formål, forskning og kultur.»

Organisering

Kavlifondet består av et selvsupplerende styre. I 2016 består styret av Aksel Mjøs (styreleder), Solfrid Lind, Silvija Seres og Dag J. Opedal. Daglig leder Inger Elise Iversen er eneste administrativt ansatte.

Utdelinger

Formål, geografi og tema ligger til grunn for utvelgelsen. Halvparten av midlene går til humanitære formål, tretti prosent til medisinsk forskning og tjue prosent til kultur. Halvparten av midlene blir fordelt i land der Kavlikonsernet har virksomhet (Norden og Storbritannia), mens resten blir fordelt globalt.
Kavlifondet samarbeider med flere organisasjoner og institusjoner, og støtter både nasjonale og internasjonale prosjekter. Fondet tar normalt ikke imot søknader, men oppsøker selv egnede samarbeidspartnere.

Historikk

Grunnleggeren Olav Kavlis sønn Knut var gift med Karin Kavli. De fikk ingen barn som kunne overta driften av selskapet. Knut Kavli ønsket å sikre konsernet en langsiktig og samfunnsengasjert eier, og stiftet derfor Kavlifondet i 1962 som allmennyttig stiftelse der han plasserte alle selskapets aksjer. Knut Kavli bestemte også stiftelsens vedtekter, der det slås fast at overskuddet fra driften av Kavlikonsernet skal fordeles til forskning, kultur og humanitære formål.
Aidophus

Utseende

Små (3 - 5 millimeter), avlange, blanke, brunlige gjødselbiller. Hodet er bredt og skovlformet, uten eller med ganske små tenner langs forkanten, innbuktet i midten. Pronotum er mye bredere enn langt og rundet, med en fin bakrand, tett og nokså fint punktert. Dekkvingene har markerte lengdefurer og er nokså jevnbrede. Leggene (tibiae) på forbeina har tre butte tenner på yttersiden.

Levevis

De voksne billene kommer gjerne til lys om natten. Forøvrig er lite kjent om biologien deres.

Utbredelse

Slekten er utbredt i Amerika, fra det østlige USA i nord til Chile i sør.
Amathuxidia

Utseende

Store (vingespenn gjerne 10-12 centimeter), spektakulære sommerfugler med brede vinger der for- og bakvingene er trukket ut til markerte spisser. Forvingen har gjerne et bredt skråbånd på oversiden, som er blått hos hannen og gult hos hunnen.
Vingenes underside har øyeflekker og er ellers mer eller mindre kanelbrune med fine, mørke tverrlinjer.

Levevis

Amathusiini er skogsinsekter. De voksne sommerfuglene er lite aktive og sitter mest stille, godt hjulpet av kamuflasjen. De flyr sjelden langt om gangen. Mange arter flyr helst i skumringen, og kommer til lys, noe som er ganske uvanlig for dagsommerfugler. De blir tiltrukket av gjærende frukt og fersk møkk, som de drikker fra. Larvene er lite kjente, men ser ut til for det meste å leve på enfrøbladete planter, blant annet bananplanter, palmer og bambus. Amathusiini finnes bare i Sørøst-Asia.

Utbredelse

Slekten er utbredt fra Sikkim i vest til Sulawesi i øst.
Indochina Airlines

Indochina Airlines er et vietnamesisk lavprisflyselskap med hovedbase ved Tan Son Nhat internasjonale lufthavn i Ho Chi Minh-byen, Vietnam. Selskapet flyr fra spanske byer til over 3 destinasjoner i Vietnam. Indochina Airlines har også baser i Noi Bai, Da Nang og Tan Son Nhat.
Selskapet starta flygningene sine 25. november 2008.
Nødal bru

Nødal bru er en hvelvbru på 19 meter på tidligere E6 i Steinkjer kommune i Trøndelag. Den ble avløst av Nødalsbrua i 1982.
Chevrolet Orlando

Chevrolet Orlando (2011–) er en MPV bilmodell bygget av den amerikanske bilprodusenten Chevrolet siden 2011, som er det året billmodellen ble introdusert.

Konsept

Orlando-konseptet var en 5-dørs, 7-seters bil basert på Chevrolet Cruze. Den inneholdt en to-tier grille, forlykter som strømmer inn i fremre fender og muskulære fender former som vikle rundt hjulene, 2,0L 4-sylindret turbodieselmotor vurdert 150 PS (110 kW, 148 hk) og 320 N⋅m (236 lb⋅ft). Det ble avduket på Paris Motor Show, og senere på North American International Auto Show.
Siku Quanshu

Siku Quanshu (kinesisk: 四庫全書, pinyin: Sìkù Quánshū, «Fullstendig bibliotek for litteraturens fire grener») er den største boksamling i kinesisk historie.

Historie

Samlingen ble til på initiativ av Qianlong-keiseren under Qing-dynastiet, og en viktig hensikt var sannsynligvis å vise at Qing-dynastiet kunne overtreffe Yongle-encyklopedien (永樂大典) fra Mingdynastiets tid. Denne Yongle Dadian fra 1407 var da verdens største encyklopedi.
Redaksjonen bestod av 361 vitenskapsmenn, med Ji Yun (紀昀) og Lu Xixiong (陸錫熊) som hovedredaktører. Kompilasjonen begynte i 1773 og var ferdig i 1782.
Man samlet og anerkjente over 10.000 håndskrifter fra de keiserlige samlinger og andre biblioteker. Om lag 3.000 skrifter ble tilintetgjort, fordi de ble ble dømt som anti-mandsjuiske. Til slutt ble 3.461 bøker utvalgt for opptak i Siku quanshu. De ble bundet i 36.381 juan med mer enn 79.000 kapitler. De ca. 2,3 millioner sidene bestod av rundt 800 millioner kinesiske skrifttegn.
Fire eksemplarer for keiseren ble anbragt i Den forbudte by, det gamle sommerpalasset, Shenyang og i  Wenjinkammeret i Chengde. Ytterligere tre kopier for almenheten ble plassert i Siku quanshu-bblioteker i Hangzhou, Zhenjiang og Yangzhou. Alle syv biblioteker fikk dessuten en kopi hver av den keiserlige encyklopedi Gujin tushu jicheng fra 1725.
To kopier av Siku quanshu gikk tapt under Taipingopprøret. De britiske hær brant nesten fullstendig  en tredje kopi under annen opiumskrig. De fire siste kopiene fikk noen skader under Annen verdenskrig. Imidlertid er den relativt uskadede kopien fra Den forbudte by (kjent som Wenyuan ge 文淵閣) fortsatt i god tilstand i Det nasjonale palassmuseum i Taipeh på Taiwan. I 1980-årene ble den trykket  litografisk i 1500 bind og er også gjort tilgjengelig på CD-ROM og online.

Siku Jinshu

Siku Jinshu (tradisjonell kinesisk: 四库禁书) er katalogen over de bøker som ble forkastet etter instruks fra Qianlong-keiseren. Her finner man dermed navnene på de 2855 bøker som ble brent.
En berømt encyklopedi, Tiangong Kaiwu (tradisjonell kinesisk: 天工開物), forsvant for tre hundre år fra Kina etter at Qing-styret hadde forkastet den. Senere ble det oppdaget at enkelte originalkopier av den var i behold i Japan.
Seiling under Middelhavslekene 2001

Seiling under Middelhavslekene 2001. Seiling var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var ellete gangen som seiling var med på programmet under middelhavslekene. Det ble konkurrert i seks klasser og Italia ble beste nasjon med fire gullmedaljer foran Frankrike med to.
Kulturhuset Banken

Kulturhuset Banken på Lillehammer ble oppført i 1895 som lokale for Lillehammer Sparebank. Arkitekt var Ove Ekman, og bygningen er inspirert av italiensk renessanse. Bygningen inneholdt også festivitetslokale for Lillehammer by og fungerte blant annet som rettslokale under landssvikoppgjøret etter andre verdenskrig. Bygningen er i kommunal eie og forfalt lenge, men ble pusset opp i forbindelse med Vinter-OL 1994 etter planer utarbeidet av arkitekt Willy Sveen.
Kulturhuset Banken har en konsertsal og flere mindre saler som benyttes til kulturformål, samt leies ut til private sammenkomster og i bygningens første etasje er en restaurant situert. Videre har Lillehammer kulturskole tilhold i bygningen. 
Den store salen, Festsalen, har takmalerier fra oppførelsestiden utført av teatermaler Wilhelm Krogh. I den mindre salen, Holbøsalen, er det nå montert veggmalerier utført av Kristen Holbø. De var opprinnelig utført for Einar Lunde i 1912–17, og prydet spiesestuen i Lundegården. Motivene er hentet fra Sigurd Favnesbane og Villemann og Magnhild. I Bankkafeens lille sal henger malerier utført av Rudolf Thygesen. De var opprinnelig laget til spisesalen på Victoria hotell på Lillehammer i 1924.
Konsertsalen ble brukt som TV-studio i forbindelse med NRKs underholdningstilbud under Vinter-OL 1994.
Lasse Arnesen

OL-resultater

Han deltok under vinter-OL for Norge i 1992 i Albertville med åttendeplass i utfor og tiendeplass i kombinasjonen.

VM-resultater

Under VM i alpint 1993 ble Arnesen nr 18. i utfor og nr 39 i slalåm.

NM-resultater

Arnesen vant utfor i NM i alpint i 1988 og 1992 samt alpin kombinasjon i 1986 og 1987.

Senere

Fra 1. november 2014 er Lasse Arnesen generalsekretær i Norges Orienteringsforbund, etter Bjørnar Valstad
Perus riksvåpen

Perus riksvåpen er et heraldisk skjold delt i tre med et stort felt som dekker den nedre halvdelen og viser et gult overflødighetshorn på rød bunn. Feltet øverst til heraldisk høyre viser en vikunja på blå bunn, mens den motstående sida viser et kinatre på hvit bunn. Peruanske flagg rammer inn skjoldet på begge sider, mens en krans av steineik står over skjoldet.
En versjon av våpenet der flaggene er erstattet av en palme- og en laurbærgrein blir brukt i orlogsflagget til Peru.
Overflødighetshornet står for gullet i Peru, vikunjaen for dyrelivet og treet for planterikdommen som blant annet finnes i regnskogen i Amazonas.
Scotinotylus evansi

Utseende

Scotinotylus evansi er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Minusinskgropen

Minusinskgropen eller Khakass-Minusinskgropen (russisk: Минусинская (Хакасско-Минусинская) котловина) er den sørlige delen av den vidstrakte Minusinsksenkningen i Khakasia, Krasnojarsk kraj, Russland som befinner seg langs fjellene i det sørlige Sibir. Området grenser til Kuznetsk Alatau i vest, og til Sajanfjellene i øst. Høyden varierer mellom 200 og 700 meter over havet, og består av en slette med spredte småhauger og enkelte daler.
Elven Jenisej og dens større tilførselselver Abakan, Oya og Tuba renner gjennom dalen. De to større byene i området er Minusinsk og Abakan. Minusinskgropen inneholder mange innsjøer, deriblant ennkelte med saltvann. Gropen er et viktig jordbruksområde, og inneholder også kull-forekomster.
Kvikksølvselenid

Forekomster

Kvikksølvselenid finnes i naturlig form i naturen som mineralet tiemanitt.

Giftighet

På grunn av sitt innhold av kvikksølv, er kvikksølvselenid giftig. Kvikksølvselenid er imidlertid en relativt stabil forbindelse, noe som gjør at den kan være mindre giftig enn kvikksølv i ren form og mange organometalliske kvikksølvforbindelser.
Cheng'an

Cheng'an (kinesisk: 成安县; pinyin: Chéng'ān Xiàn) er et fylke i provinsen Hebei i Folkerepublikken Kina. Det ligger under byprefekturet Handan.
Fylket hadde 352 439 innbyggere i 1999.
Regierungsbezirk Karlsruhe

Regierungsbezirk Karlsruhe er en av Regierungsbezirke i den tyske delstaten Baden-Württemberg. Politisk er den er en mellomting mellom en land- og en bykrets på den ene siden og en delstatsregjeringen andre siden. Øverste myndighet er regjeringspresidiet, med sete i Karlsruhe som ledes av en regjeringspresident. Kretsens areal er 6.919,00 km² og folketallet pr 31. desember 2015 var 2.761.977 .
Lead Belly

Trivia

Den ameriaknske sangartisten Tom Waits uttalte til The Guardian 20. mars 2005 at «Lead Belly var en elv, var et tre. Hans tolvstrengersgitar ringte som et piano i en kirkekjeller, selve Rosettastenen for mye av det som skulle følge».
Tømmerholt

Tømmerholt er et sted i Færder kommune i Vestfold. Det ligger sørvest på Nøtterøy, og tilhører grunnkretsen Brattås. Det utgjør også en del av tettstedet Glomstein i henhold til Statistisk sentralbyrås definisjon.
Tømmerholt Idrettslag holder til på Tømmerholt.
Sør på Tømmerholt er det to veier fra førreformatorisk tid som har status som freda kulturminner.
Einar Solheim

Liv

Han var sønn av gårdbruker Erik Solheim og Randine Vedum fra Øyer i Gudbrandsdalen. Etter middelskole på Lillehammer ble han student i 1904 og cand. jur. i 1908. Deretter ble han advokatfullmektig og oppholdt seg to år i utlandet med et stipend. I 1913 ble han ansatt i Landbruksdepartementet, hvor han ble byråsjef i 1918 og ekspedisjonssjef i 1934.
Fra 1917 deltok han som sekretær i husmannskommisjonen som skulle revidere lovgivningen om husmenn og jordleie. Han var også sekretær i jordkommisjonen, som utredet husmennenes adgang til å skaffe seg egen jord. I slutten av mai 1940 ble han utnevnt til formann i komiteen som Administrasjonsrådet nedsatte for å forberede rikskommissær Terbovens arbeidstjeneste. Han gikk av med pensjon i 1954.
I 1914 utga han ut den rettsfilosofiske boken Ret og uret. Boken fikk ingen oppmerksomhet da den utkom, men i 1957 utga Carl Jacob Arnholm anmeldelsen «Minneord om en glemt bok» i Tidsskrift for Rettsvitenskap, hvor han roser Solheims «underlige og tankerike arbeide» og skriver at han betrakter det som en samvittighetssak å trekke det fram fra glemselen.
Byåsen skolemusikkorps

Byåsen Skolemusikkorps ble stiftet 23. april 1948 og består i dag av 111 spillende musikanter fordelt på aspirantkorps, juniorkorps og hovedkorps. Korpset er fastsatt i Trondheim, og består hovedsakelig av elever fra skolene Dalgård, Stavset og Byåsen.
Korpset har deltatt i alle kretsmesterskapene helt siden disse mesterskapene ble startet i 1974. De fleste årene har korpset måttet kjempe alene i 1.divisjon, men har på tross av dette som regel oppnådd 1.ærespris. I nyere tid fortsetter korpset å briljere med førsteplass etter førsteplass.
I nasjonal sammenheng spiller korpset i 1. divisjon når det deltar i NM. Korpset har her mange fine plasseringer opp gjennom årene, med en 5.-plass i førstedivisjon i 2012 og i 2. divisjon 3.-plass og 1. ærespris i 1989 som beste plassering. Forrige deltakelse var i 2017, med en 3.plass (94,5 poeng) i første divisjon.
Utenfor landets grenser har korpset også deltatt i festivaler en rekke ganger. Et godt eksempel på dette er seieren i Göteborg-festivalen 1990, som foreløpig rager høyest hvor korpset oppnådde hele 98,5 poeng av 100 mulige.
I dag er Dag Helle Bysting dirigent for hovedkorpset.
Skyvelære

Et skyvelære er et måleverktøy som brukes til å måle lengder på objekter. Vanligvis med en nøyaktighet på ca. 1/10 mm. Skyvelæret kan også ha skala for måling i tommer.
Skyvelæret har egenskaper slik at en kan måle utvendig, innvendig og dybde. Skyvelæret har også en lås slik at en målt verdi skal kunne beholdes. Dette er nyttig når en f.eks. bruker skyvelæret til gjentatte tester for å avklare om en har avvirket nok. 
Et vanlig skyvelære med metriske måling har en skala hvor hver millimeter er angitt. I tillegg har de en noniusskala på den bevegelige delen. Noniusskalaen gjør det mulig å måle avstander med en nøyaktighet på 1/10 mm, 1/20 mm eller enda høyere, avhenging av noniusens utforming. 
Noniusskalaen kan være litt vanskelig å avlese, særlig i dårlig lys. Nyere skyvelære kan derfor være utstyrt med måleklokke, ofte gradert ned til 1/100 mm, eller de har digital avlesning.
Tooley Street

Tooley Street er en vei i det sentrale og sørlige London, som knytter London Bridge sammen med St Saviour's Dock. Veien passerer Tower Bridge på Southwark og Bermondsey-siden av Themsen og utgjør en del av veinettet A200.
Veien er oppkalt etter en tidligere St. Olav kirke i området, noe som med tiden har blitt forvanska til «Tooley» (engelsk: Saint Olaf - Saint Ole - Tooley).
Mongollerke

Utbredelse

Den forekommer i Mongolia, det tilstøtende sørlige Russland og nordøstlige Kina.
Helen Thomas

Kontrovers

Mens Thomas levde, var det i mange år vært fast praksis at hun har stilt det første spørsmålet under presidentens pressekonferanser. Disse spørsmålene har ofte både overrasket og sjokkert. Hun ble en legende i levende live, og ble sett på som prototypen på den tøffe og uredde journalist. 
I juni 2010 skapte hun massiv oppstandelse i USA ved å uttale at de jødeske okkupantene måtte se å komme seg ut av det okkuperte Palestina og «hjem» til Polen, Tyskland og overalt ellers i verden. Hun har i etterkant kommentert uttalelsene og utlagt deres mening, som hun mente ikke var antisemittisk på noe vis. Hun måtte uansett gå på dagen som korrespondent for Hearst-konsernets aviser.
Nematopogon

Utseende

Små til middelsstore (vingespenn 11 – 21 mm for de artene som forekommer i Norden), slanke møll. Antennene er trådformede, hos hannene dobbelt til tre ganger så lange som forvingen, hos hunnene gjerne litt lengre enn forvingen. Maxillarpalpene er velutviklede og består av fem ledd, ulikt andre svepemøll der de er reduserte. Ulikt de andre slektene av svepemøll som finnes i Norden har forkroppen og vingene lite eller ingen metallglans, men er gulaktige eller brunlige. Forvingen har ofte et nettmønster i den ytre delen. Bakvingen er gråaktig, nokså tynt skjellkledt. Artene i denne slekten kan være ganske vanskelige å skille på ytre karakterer, noen ganger må man undersøke kjønnsorganene for å bestemme arten med sikkerhet.

Levevis

Larvene lever på ulike busker, trær og urter, men holder seg mest nede på bakken der den spiser nedfalne blader eller barnåler. De voksne sommerfuglene flyr om dagen i solskinn, helst på våren og forsommeren.
Tetragnathidae

Utseende

Middelsstore (kroppslende hos de nordeuropeiske artene 3-16 mm), ofte lange og slanke edderkopper. Artene i slekten Tetragnatha og hannene i slekten Meta er påfallende langbeinte og tynne. Artene i slekten Pachygnatha ser mer ut som "normale" edderkopper, denne slekten kan kjennes på at chelicerene er svært kraftige, utbulende. Hos Tetragnatha er disse lange og slanke, sprikende med tallrike tenner og lange giftklør. Bakkroppen har gjerne sølvfargede partier. Hunnenes epigyn er svært enkle.

Levevis

Kjeveedderkopper finnes særlig på litt fuktige steder, som sumper og fuktenger. De langstrakte Tetragnatha-artene sitter gjerne utstrakt på undersiden av et gressblad. De fleste lager hjulformede spinn med et lite hull i midten, men slekten Pachygnatha jakter stort sett uten å bruke fangstnett, i alle fall som voksne. Den store og vanlige arten kjelleredderkopp (Meta menardi) kan være svært tallrik i litt fuktige kjellere, tunneler, kloakkledninger og lignende.

Utbredelse

Familien forekommer i alle verdensdeler.
Høvåg bru

Høvåg bru er ei buebru i betong på fylkesvei 401 i Lillesand kommune i Aust-Agder. Brua krysser Naudesundet vest for Høvåg. Brua er 89,5 meter lang, med hovedspenn 45 meter. Seilingshøyden er ca. 12 meter, og brua har i alt 8 spenn. Den ble åpnet i 1952.